Hrad Devín

SPOZNAJ HRAD DEVÍN (počas BMD)
2024-04-20 10:00 - 2024-04-21 18:00 (Europe/Bratislava) | Hrad Devín, Muránska 10, Bratislava, Slovakia (Slovak Republic)
Navštívte hrad Devín počas Bratislavských mestských dní 2024.
Spoznajte počas víkendu 20. a 21. apríla v čase od 10.00 do 18.00 dlhoročnú históriu hradu Devín s našou interaktívnou mapou!
Pozornému oku neujdú ani najmenšie detaily. Samotný hrad vznikol v 13. storočí, čo tu ale stálo pred ním? Kto na tomto mieste býval a kto sa oň v minulosti staral? Nájdi všetky body na mape v areáli hradu podľa piktogramov a staň sa expertom/expertkou na minulosť.
Program je vhodný pre rodiny s deťmi vo veku 6 – 12 rokov.
Vstupné: 2,00 €
Interaktívna mapa pre rodiny s deťmi vznikla v rámci cezhraničného projektu Culture Across – Kultúrne mosty cez rieku Morava, spolufinancovaného z programu Interreg V-A Slovakia-Austria.

LEKTORSKÉ VÝKLADY v slovenčine
2024-04-20 10:00 - 2024-04-21 18:00 | Hrad Devín, Muránska 10, Bratislava, Slovakia (Slovak Republic)
Počas Bratislavských mestských dní 2024, ktoré budú počas víkendu 20. a 21. apríla, ponúkame lektorské výklady každý deň v časoch 12.15 / 14.00 / 16.30
Prejdite sa s našimi lektormi po Devíne a spoznajte jeho prírodu a históriu.
Vstupné: 2,00 €

Makro: Príbeh hradu Devín
2024-04-20 10:00 - 2024-04-21 18:00 | Hrad Devín, Muránska 10, Bratislava, Slovakia (Slovak Republic)
Hrad Devín píše svoju históriu už viac ako 7 000 rokov. Počas lektorského výkladu v anglickom jazyku budú mať návštevníci možnosť dozvedieť sa viac o existencii a vývoji hradu od pravekého osídlenia po súčasnosť. Počas komentovanej prehliadky bude nahliadnuté aj na symboliku miesta a jeho význam pre spoločnosť.
Podujatie je súčasťou formátu podujatí pod názvami Makro a Mikro, cez ktoré bude možné spoznávať expozície a objekty MMB. Komentované prehliadky a výklady sú vedené zaškolenými lektormi MMB.
PODUJATIE JE V ANGLICKOM JAZYKU.
Z dôvodu obmedzenej kapacity je nevyhnutná online rezervácia na GoOut.net.
Podujatie sponzorujú partneri UNICEF a Magistrát hlavného mesta SR Bratislavy.

MAKRO: The story of Devín Castle
2024-04-20 10:00 - 2024-04-21 18:00 | Hrad Devín, Muránska 10, Bratislava, Slovakia (Slovak Republic)
Devín Castle has been writing its history for more than 7 000 years. The guided tour and lecture will offer an opportunity to learn more about the existence and development of the castle from the prehistoric settlement up to the present day. We will ponder over the symbolism of the site and its significance for the society.
Entrance fee: free of charge.
The capacity of the event is limited, please reserve a spot online on GoOut.net.
One ticket reservation equals to one person (adult or child).
Meeting point: entrance gate of the Devín Castle
The event is organized in the framework of MAKRO and MIKRO event series, thanks to which people can explore exhibitions and buildings of the BCM. Commented guided tours and lectures are given by the BCM trained lecturers.
The event will be held in English.
The event is sponsored by the partners UNICEF and City Hall of Bratislava City.

PASTVA NA DEVÍNE
2024-03-30 14:00 - 15:15 | Hrad Devín, Muránska 10, Bratislava, Slovakia (Slovak Republic)
Počas JARmoku na Devíne sa v rámci komentovanej prechádzky bližšie pozrieme na pastvu kôz a oviec na hrade Devín. Je len novinkou posledných rokov, alebo boli zvieratá odnepamäti nerozlučne spojené s našou históriou? V okolí osád, ako aj v areáloch hradov a na hradných kopcoch žili kozy, ovce, kravy a kone spolu s ľuďmi už pred stovkami a tisíckami rokov. Okrem toho, že boli zdrojom mlieka, mäsa, kože a vlny, pomáhali aj s udržiavaním čistých trávnatých plôch a nezarastených hradieb. V tom bola krása symbiózy života človeka so zvieratami, na ktorú nadväzujeme aj my.
A tak kozičky, ovečky a niekedy aj fešák somár pomáhajú už veľa rokov s údržbou trávnatých lúk na hrade Devín a šetria tak benzín do kosačiek a svojimi kopýtkami a trusom pomáhajú zlepšovať stav pôdy, na ktorej to potom kvitne a bzučí. Spoločne si prejdeme miesta, na ktorých sa naše zvieratá pasú, a podebatujeme o rastlinách a hmyze, ktorým sa tu vďaka nim darí, ale napríklad aj o menej známych zaujímavých faktoch o ich truse, ktoré vás prekvapia.

SPOZNAJ HRAD DEVÍN // rodinný program
2024-03-30 12:15 - 16:00
Spoznajte počas JARmoku na Devíne dlhoročnú históriu hradu Devín s našou novou interaktívnou mapou! Pozornému oku neujdú ani najmenšie detaily. Samotný hrad vznikol v 13. storočí, čo tu ale stálo pred ním? Kto na tomto mieste býval a kto sa oň v minulosti staral? Nájdi všetky body na mape v areáli hradu podľa piktogramov a stať sa expertom na minulosť.
Program vhodný pre rodiny s deťmi vo veku 6 – 12 rokov prebehne v časoch:
10.00 – 11:30
12:15 – 16.00
Vstupné: 4,00 € / zľavnené 2,00 €
Vstupenky v predaji v pokladnici Hradu Devín.
Interaktívna mapa pre rodiny s deťmi vznikla v rámci cezhraničného projektu Culture Across – Kultúrne mosty cez rieku Morava, spolufinancovaného z programu Interreg V-A Slovakia-Austria.

SPOZNAJ HRAD DEVÍN // rodinný program
2024-03-30 10:00 - 11:30 | Hrad Devín, Muránska 10, Bratislava, Slovakia (Slovak Republic)

JARmok na Devíne
2024-03-30 09:00 - 18:00 | Hrad Devín, Muránska 10, Bratislava, Slovakia (Slovak Republic)
Príďte s nami privítať jar a otvoriť novú sezónu na hrade Devín. Po zime sa sem opäť vrátili kozy a ovečky, za ktorými sa vyberieme v rámci komentovanej prechádzky. Počas nej sa dozviete nielen o pastve na Devíne. Čaká na vás bohatý rodinný program vrátane obľúbeného hľadania veľkonočných vajíčok a mnoho ďalších možností, ako príjemne stráviť jednu z prvých jarných sobôt v areáli hradu. Nebudú chýbať ani ukážky remesiel. Vezmite rodinu, priateľov a blízkych a príďte sa zabaviť, spoznávať tradície a objavovať zákutia hradu Devín.
Vstup na aktivitu „Hľadanie vajíčok v areáli hradu Devín“ v čase medzi 9.00 – 10.00 je zdarma.
Vstupné na ostatné aktivity v rámci celodenného programu: 4,00 € / zľavnené 2,00 €
Vstupenky v predaji v pokladnici Hradu Devín.

Nočná obloha nad hradom Devín. Pozorovanie hviezd // VYPREDANÉ
2024-02-16 17:30 - 21:00
PODUJATIE JE VYPREDANÉ. ĎAKUJEME ZA VEĽKÝ ZÁUJEM!
Pozorovali ste už niekedy vesmír profesionálnym teleskopom? Tento zážitok vám sprostredkujeme v piatok 16. februára o 17.30 v exteriéroch zimného hradu Devín, v spolupráci s profesionálmi zo Slovenského zväzu astronómov. Za ich výkladu a asistencie budete mať možnosť preskúmať nočnú oblohu a namieriť teleskop na vesmírne telesá, ako napríklad Jupiter, Mesiac, dvojhviezdy, ako i objekty hlbokého vesmíru – galaxie či hmloviny. Na podujatie je potrebné priniesť si vlastné svietidlo, baterku alebo čelovku, s funkciou červeného svetla. Doplňujúce informácie a odporúčania: Červené svetlo nenaruší prispôsobenie oka tme. Pre čo najlepší zážitok z pozorovania preto počas celého podujatia odporúčame používať výhradne toto svetlo. Po osvetlení oka bielym svetlom baterky alebo displeja mobilu trvá zraku opäť sa adaptovať na tmu minimálne 20 minút! Ak nezoženiete svietidlo s červeným svetlom, obaľte si obyčajnú baterku červeným celofánom, červenou fóliou alebo červenou látkou. Odporúčame tiež teplo sa obliecť a obuť. Podujatie sa uskutoční v exteriéri hradu Devín, v zimných mesiacoch a po zotmení môže byť pocitová teplota nízka. Podujatie organizuje Múzeum mesta Bratislavy v spolupráci so Slovenským zväzom astronómov. Vstupné: 5,00 €. Vstupenky v predaji v pokladnici Hradu Devín, v pokladnici Starej radnice alebo na GoOut.net. V prípade nepriaznivej meteorologickej situácie je zmena termínu vyhradená. Pre aktuálne informácie sledujte webstránky hraddevin.mmb.sk a mmb.sk alebo sociálne siete Múzea mesta Bratislavy.

ZA HRADBAMI DEVÍNA III.
2024-01-14 15:30 - 17:00 | Hrad Devín, Muránska 10, Bratislava, Slovakia (Slovak Republic)
Do nového roku vstúpime obľúbenou komentovanou prechádzkou s Milanom Zálešákom, vedúcim Hradu Devín. Prevedie nás areálom hradu a popritom porozpráva o plánoch na novú sezónu 2024. Povie nám tiež, čo všetko na hrade aktuálne riešime, aké plány máme na tento rok a čo všetko pripravujeme na hlavnú sezónu. Nebude chýbať horúci nápoj na zahriatie. Príďte si vychutnať atmosféru hradu Devín v nedeľný zimný podvečer, užiť si pohľady na západ slnka z hradných múrov a nahliadnite do zákulisia správy hradu.
Vstupné: 5,00 €
Vstupenky v predaji v pokladnici Hradu Devín, v pokladnici Starej radnice alebo na GoOut.net.

LAMPIÓNOVÝ SPRIEVOD NA HRADE DEVÍN
2023-11-26 16:30 - 18:00 | Hrad Devín, Muránska 10, Bratislava, Slovakia (Slovak Republic)
Lampiónový sprievod na hrade Devín je výnimočnou večernou udalosťou. Toto magické podujatie pozýva návštevníčky a návštevníkov, aby si priniesli svoje lampióny a pomohli rozsvietiť toto historické miesto v tme. Pridajte sa k nám na magickom výlete a prežite nezabudnuteľný večer plný svetla a atmosféry na krásnom Hrade Devín.
Brány Hradu Devín sa pre účastníkov a účastníčky otvoria už od 16.00.
Vstupné:
Bez lampiónu: základné 3,00 € / zľavnené 2,00 €
Zdarma: pre skupinu v zložení 1 dospelý + 1 dieťa + 1 lampión / pre návštevníkov a návštevníčky so vstupenkou z podujatia Za hradbami Devína
Vstupenky v predaji v pokladnici hradu Devín.

ZA HRADBAMI DEVÍNA
2023-11-26 15:00 - 16:15 | Hrad Devín, Muránska 10, Bratislava, Slovakia (Slovak Republic)
Zaujíma vás, čo všetko sa na hrade Devín zmenilo v priebehu tohto roka? Ako sa o hrad staráme? Aké máme plány na zimu a na ďalšiu sezónu? Príďte si v špeciálnom čase vychutnať atmosféru jesenného hradu Devín, zahrejte sa horúcim nápojom, ktorý vám radi ponúkneme, a spoznajte zákulisie správy hradu počas komentovanej prehliadky areálu s Milanom Zálešákom, vedúcim hradu Devín. Tento deň bude aj o komunite, takže sa k nám neváhajte pridať aj počas lampiónového sprievodu, ktorý bude nasledovať po komentovanej prechádzke.
Vstupenky v predaji v pokladnici hradu Devín alebo čoskoro na GoOut.net.

STRETNIME SA NA HRADE
2023-11-17 15:00 - 18:00 | Hrad Devín, Muránska 10, Bratislava, Slovakia (Slovak Republic)
Aktuálne informácie nájdete tu:

komentovaná prechádzka ZA HRADBAMI DEVÍNA o 15.00
LAMPIÓNOVÝ SPRIEVOD o 16:30

V prípade záujmu o obe podujatia platí vstupenka zakúpená na komentovanú prechádzku aj na lampiónový sprievod.
V predaji v pokladnici hradu Devín alebo čoskoro na GoOut.net.

HRANICA DEVÍN
2023-10-21 15:00 - 16:30 | Hrad Devín, Muránska 10, Bratislava, Slovakia (Slovak Republic)
Komentovaná prehliadka okolia hradu Devín ako významného miesta ležiaceho na železnej opone. V rokoch 1948 až 1989 bol miestom utekajúcich zo socialistického raja s nádejou na slobodný život. Ostnaté drôty, míny, nástražné systémy a smrteľné pasce – aj taká bola nedávna história priestoru okolo hradu Devín. Prehliadkou vás bude sprevádzať riaditeľ Archívu ÚPN Peter Mikle.
Vstupenky v predaji v pokladnici Hradu Devín alebo na GoOut.net.

ŠARKANIÁDA NA DEVÍNE
2023-09-30 15:00 - 17:30 | Hrad Devín, Muránska 10, Bratislava, Slovakia (Slovak Republic)
Šarkaniáda je pestrý a nezabudnuteľný zážitok, ktorý sa uskutoční na Hrade Devín. Toto podujatie prinesie stovky farebných šarkanov, ktoré budú poletovať nad úchvatným prostredím hradu. Okrem pozorovania šarkanov môžete v rámci tejto udalosti tiež využiť možnosť občerstvenia a relaxovať pri nádhernom výhľade. Šarkaniáda je ideálnym spôsobom, ako prežiť príjemné chvíle v prírode a spoznať krásu prostredia hradu Devín.
15.00 registrácia šarkanov
17.00 vyhodnotenie súťaže
Občerstvenie: pop-up by Ahoy Cafe a coffee mobil
Vstupné: rodiny so šarkanom majú vstup zdarma (rodina = 2 dospelé osoby + dieťa)
Pre ostatných platí vstupné podľa aktuálneho cenníka na hrade Devín (základné vstupné: 8,00 € / zľavnené vstupné: 4,00 €)

VÝLET DO PRAVEKU: NA POBREŽIE TREŤOHORNÉHO MORA S GEOLÓGOM
2023-09-23 09:30 - 13:00 | Hrad Devín, Muránska 10, Bratislava, Slovakia (Slovak Republic)
Devínska Kobyla ponúka jedinečnú atrakciu. Je ňou pobrežie mora spred viac ako 10 miliónov rokov, ktoré je v usadených horninách a skamenelinách viditeľné dodnes. Vydajte sa s geológom na vychádzku po stopách mora pri Bratislave. Na nenáročnej túre zo Sandbergu cez Waitov lom do Devína vás bude sprevádzať vedecký pracovník Ústavu vied o Zemi Slovenskej akadémie vied a hlavný autor Sandbersko-pajštúnskeho geoparku RNDr. Ján Madarás, PhD.
Čas a miesto stretnutia: medzi 9.30 – 10.00 pri náučnej tabuli na Sandbergu.
Trasa: Devínska Nová Ves (náučná tabuľa na Sandbergu) – Devín (parkovisko pod hradom)
Vstupenky len v predpredaji v pokladnici Starej radnice alebo na GoOut.net.
Vstupenky nebude možné kúpiť na mieste tesne pred začatím podujatia.

SUN(LIVE)SET: ERIK ŠULC & FRIENDS
2023-09-14 18:30 - 20:30 | Hrad Devín, Muránska 10, Bratislava, Slovakia (Slovak Republic)
Erik Šulc & Friends je sólový projekt speváka známej slovenskej skupiny Medial Banana. Spolu s Martinom Krajčírom (Isobutane) a basgitaristom Milošom Bulíkom tvoria live sety, ktoré sú zmesou autorských skladieb, cover verzií, ale aj hudobných improvizácií, ktoré zahŕňajú mix elektroniky, synth a indie popu. Príďte si okrem dobrej hudby užiť atmosféru Hradu Devín pri západe slnka a scenériu okolitej krajiny.

JÓGA PRI ZÁPADE SLNKA
2023-09-13 18:00 - 19:30 | Hrad Devín, Muránska 10, Bratislava, Slovakia (Slovak Republic)
Zážitok jógy pri západe Slnka na Hrade Devín! O 18.00 sa stretneme na tomto ikonickom mieste s nádherným výhľadom na sútok Dunaja a Moravy. Spoločne si vychutnáme jedny z posledných teplých letných lúčov pri jogových pozíciách.

HRADNÉ HRY NA DEVÍNE: ŽIVÁ HISTÓRIA
2023-09-02 10:00 - 19:00 | Hrad Devín, Muránska 10, Bratislava, Slovakia (Slovak Republic)
Počas leta sa v areáli Hradu Devín budú konať podujatia, ktoré vám priblížia históriu hravou a zábavnou formou. Čakajú na vás ukážky dobových bojových umení, remesiel a hier, ale aj hudobné a tanečné predstavenia z rôznych historických období. Navštívte nás a užite si pútavé programy a jedinečnú atmosféru!
Partnerom podujatia je skupina historického šermu Ursus.
Skupina historického šermu URSUS spája ľudí so záujmom o historický šerm, ohňovú show aj dobovú hudbu. Skupina bola založená v roku 1998. Venuje sa scénickému stvárneniu historického šermu a európskych bojových umení, nácviku šermiarskych choreografií a kaskadérskej príprave. Má dlhoročné skúsenosti s vystupovaním na najväčších historických festivaloch doma aj v zahraničí a pravidelne sa zúčastňuje šermiarskych, divadelných a žonglérskych workshopov. Na tvorbe programov aj šermiarskej príprave spolupracuje s profesionálnymi režisérmi a lektormi a neustále pracujú na kvalite svojich vystúpení.
Vstupné: 12 € / zľavnené: 6 €.
Vstupenky v predaji v pokladnici Hradu Devín.

PIKNIK NA DEVÍNE
2023-08-26 19:00 - 22:00 | Hrad Devín, Muránska 10, Bratislava, Slovakia (Slovak Republic)
Zažite nezabudnuteľný západ slnka plný chutí a panoramatických výhľadov na sútok dvoch riek a okolitú prírodu z výšky 212 m. n. m. Piknik priamo na Hrade Devín v prostredí ranokresťanskej kaplnky si môžete vychutnať exkluzívne v čase, kedy je hrad pre verejnosť už zatvorený.
Pripravené sú tri varianty piknikového košíka:

Štandard KOŠÍK (odporúčané pre 2 osoby), veg: prosecco, bryndzový pagáč, Pain au chocolat,
Relax KOŠÍK, 30 € (odporúčané pre 2 osoby): prosecco, fresh šťava (pomaranč), slaný plnený croissaint, BLT sandwich, moravský koláč
Skupinový KOŠÍK (odporúčané pre 3-4 osoby):  prosecco, fresh šťava (pomaranč), obložený chlebíček, lekvárová buchta, škoricový uzol

Zapožičanie piknikovej deky a vstup do všetkých vnútorných a vonkajších priestorov Hradu Devín je súčasťou balíčka.
Tešíme sa na vás!

JÓGA PRI ZÁPADE SLNKA
2023-08-23 19:00 - 20:30 | Hrad Devín, Muránska 10, Bratislava, Slovakia (Slovak Republic)
Uvoľnite svoje telo v pohybe, v príjemnom natiahnutí. Uvoľnite svoju myseľ, neustále prúdenie myšlienok, dojmov a úsudkov cez príjemný flow a krátku meditáciu. Na Hrade Devín spoločne vyprevadíme slnko za obzor, prehĺbime nádych a výdych, precítime celé naše telo. Tešíme sa na Vás pri západe slnka.

TRIBUTE TO FREEDOM - POCTA SLOBODE
2023-08-18 18:30 - 22:00 | Hrad Devín, Muránska 10, Bratislava, Slovakia (Slovak Republic)
Podujatie TRIBUTE TO FREEDOM – POCTA SLOBODE, je už od roku 2009 neoddeliteľnou súčasťou kultúrneho a spoločenského diania v Bratislave, s presahom na celé Slovensko. Už samotné miesto koncertu – Hrad Devín je jedným z najimpozantnejších historických miest strednej Európy. Devín je symbolom pre celú krajinu a postupne sa stáva pamätným miestom pre všetkých demokraticky zmýšľajúcich občanov Slovenska. 14. ročník podujatia je aj oslavný a má podtitul VŠETKO NAJLEPŠIE LEGENDY! Pripomenieme si na ňom, prostredníctvom ich tvorby, životné jubileá umelcov česko -slovenskej a slovenskej hudobnej scény: OLYMPIC, PETER LIPA a Band, JÁN LEHOTSKÝ, PAVOL HAMMEL a Zelená Pošta.
Podujatie je organizované v spolupráci s agentúrou Abby art. Vstupenky v predaji cez Ticketportal.

NAPOLEON NA HRADE DEVÍN?
2023-08-17 18:00 - 20:00 | Hrad Devín, Muránska 10, Bratislava, Slovakia (Slovak Republic)
Udalosti napoleonských vojen významným spôsobom zasiahli aj do života obyvateľov žijúcich na území dnešného Slovenska. Platí to najmä o Prešporku a jeho okolí. V roku 1809 sa prešporské predmostie na území dnešnej Petržalky stalo jedným z vedľajších bojísk vojny piatej protifrancúzskej koalície. Hrôzy spojené s obliehaním vystriedali útrapy viac než štvormesačnej nepriateľskej okupácie. Dodnes ju pripomínajú aj zrúcaniny hradu Devín, ktorý okupačné jednotky podmínovali a vyhodili do vzduchu. Tému priblíži historik Matej Čapo, ktorý sa venuje obdobiu napoleonských vojen v stredoeurópskom kontexte.
Vstupné: 5 €. Vstupenky v predaji v pokladnici Hradu Devín alebo na GoOut.net.

Kúpiť vstupenku

SUN(DJ)SET – BULP
2023-08-11 19:00 - 21:00 | Hrad Devín, Muránska 10, Bratislava, Slovakia (Slovak Republic)
Podvečer na Devíne vám počas nasledujúcich letných mesiacov obohatí Sun(DJ)set vždy s inou hudobnou „situáciou“ na rôznych unikátnych miestach hradného areálu. Okrem dobrej hudby si užijete atmosféru Hradu Devín pri západe slnka a scenériu okolitej krajiny. V auguste sa predstaví Bulp – ide o alter ego Sama Štefanca, mladého producenta elektronickej hudby, ktorého tvorba predstavuje zmes úderných rytmov a melodických liniek s dôrazom na pútavú atmosféru. Jeho zámerom je organicky prepojiť súčasnú tanečnú hudbu so cinematicky znejúcimi plochami. Jeho štýl je rôznorodý mix elektronických zvukov a hudobných nástrojov, taktiež občas zahrňujúci vokály.
Vstupné: 8 €. Vstupenky v predaji v pokladnici Hradu Devín alebo na GoOut.net.

Kúpiť vstupenku

HRADNÉ HRY NA DEVÍNE: RYTIERI NA DEVÍNE
2023-08-05 10:00 - 15:00 | Hrad Devín, Muránska 10, Bratislava, Slovakia (Slovak Republic)
Počas leta sa v areáli Hradu Devín budú konať podujatia, ktoré vám priblížia históriu hravou a zábavnou formou. Čakajú na vás ukážky dobových bojových umení, remesiel a hier, ale aj hudobné a tanečné predstavenia z rôznych historických období. Navštívte nás a užite si pútavé programy a jedinečnú atmosféru!
Partnerom podujatia je spoločenstvo Tostabur.
Spoločenstvo TOSTABUR bolo založené v roku 1964. Jeho cieľom je divácky atraktívnym spôsobom zobrazovať bojové umenia našich predkov. Záber ponuky programov je široký – od komorných prednášok na rôzne historické témy cez menšie či väčšie šermiarske, tanečné či ohňové predstavenia až po veľkolepé rytierske turnaje s bohatým obsadením. V scénickej podobe sa snažia publiku čo najverejnejšie sprostredkovať príbehy hrdinov – bojovníkov, rytierov či šermiarskych majstrov.
Vstupné: 12 € / zľavnené: 6 €.
Vstupenky v predaji na mieste pred podujatím.

S(TALKING) 2: VTÁCTVO NA DEVÍNE
2023-08-04 16:00 - 17:00 | Hrad Devín, Muránska 10, Bratislava, Slovakia (Slovak Republic)
Hrad Devín nie je len miestom historického, ale aj prírodného bohatstva. V sprievode ornitológa sa oboznámime s niektorými vtáčími druhmi, ktoré hniezdia priamo na hrade a v jeho okolí a obývajú hradby a skalné útvary. V rámci neskorého leta budeme môcť pozorovať aj náznaky začínajúceho jesenného ťahu vtáctva. Prejdeme sa tiež lokalitou, mokradí na sútoku Moravy a Dunaja na úpätí Devínskej hradnej skaly, kde sa vyskytujú charakteristické druhy vtáctva typické pre danú časť roka. Sprevádzať hradom Devín a blízkym okolím bude MVDr. Samuel Pačenovský, zoológ ŠOP SR Správy CHKO Dunajské luhy, pracovisko Bratislava. Odporúčame si priniesť vlastný ďalekohľad.

Kúpiť vstupenku
